Den tidligere AaB-målmand har indtil videre været henvist til rollen som reserve for Paul Henderson, men nu bliver han skubbet endnu længere ned i hierarkiet. Leicester har i dag indgået en ét-årig lejeaftale med Sunderland-keeperen Marton Fulop, og han er udset til at være ny førstemålmand. Manager Martin Allen udtrykker stor begejstring over tilgangen. - Han er en fantasisk målmand, som jeg længe har forsøgt at få fat i. Han bliver en markant spiller for os, siger Leicester-bossen ifølge Nordjyske Stiftstidende Dermed er Jimmy Nielsen reduceret til tredjevalg, og hans chance for at få spilletid på Leicesters førstehold ser lige nu meget små ud. TV2/NORD har forgæves søgt at få en kommentar fra Jimmy Nielsen.

Referat:
Reduceret til tredievalg hos Leicester